**Népszámlálási kérdőívek önálló kitöltése nyilvános számítógépeken**

**2022. október 1. és 16. között**

**Adatbiztonsági útmutató**

**1. Kitöltőknek - Nyilvános számítógép használata**

* • A böngészőt Privát módban („InPrivate-ablak”, „Privát ablak”, „Inkognitó ablak”) nyissa meg, így a munkamenet nem tárolódik. Ha nem tudja, hogy ezt hogyan kell, a Személyzetet kérdezze, aki meg tudja mutatni.
* • A felkérő levélben található belépési kóddal belépve a kérdőívkitöltő felületre, töltsön ki egy lakáskérdőívet és annyi személyi kérdőívet, amennyien a lakásban laknak.
* • Ha regisztrációt végez (ha a kitöltést menet közben abba akarja hagyni és későbbi időpontban folytatni, ehhez e-mail címe és jelszó megadásával regisztrálnia szükséges), akkor a számítógépen ne mentse el a jelszót. A jelszót ne adja oda másnak, amennyiben felírta, ne hagyja ott a számítógép mellett. Ha mégis elmentette a jelszót, akkor kérje a Személyzet segítéségét a törléshez.
* • A kitöltés végeztével (Beküldést követően) zárja be a böngészőt. Ne hagyja felügyelet nélkül az aktív kitöltő felületet, hosszabb inaktivitás esetén zárja be a böngészőt.

**2. Személyzetnek – Segítségnyújtás a kitöltőknek**

* • A népszámlálási kérdőív kitöltésére rendelkezésre bocsátott számítógépen a kérdőív elérése legyen egyszerű (pl.: kezdő oldalként beállítva) és alapértelmezetten legyen a böngésző Privát módba („InPrivate-ablak”, „Privát ablak”, „Inkognitó ablak”) állítva.
* • Mindig legyen jelen segítő Személyzet, akik legyenek megkülönböztethetőek a látogatóktól.
* • A Személyzet nem végezhet kitöltést senki helyett, de természetesen segítséget nyújthat.
* • A Személyzet nem adhat utasítást kérdések megválaszolására, nem befolyásolhatja a kitöltő válaszait.
* • Ügyeljenek rá, hogy a segítségnyújtás során se ismerjenek meg személyes adatokat.
* • Ha a kitöltő a Személyzet segítségével sem képes a kitöltésre, javasolják a számlálóbiztos segítségével történő kitöltést.
* • A kitöltőknek szóló útmutatóra és a népszámlálás Ügyfélszolgálatának ingyenesen hívható zöld számára (06 80 080 143) hívják fel a figyelmet.
* • Figyelmeztessék a kitöltést követően a böngésző bezárására a kitöltőket.
* • Minden kitöltő után ellenőrizzék, hogy a számítógép böngészőt bezárták-e. Ha nem, akkor ezt pótolják.
* • Ellenőrizzék továbbá, hogy személyes tárgyak nem maradtak-e hátra.

**3. Személyzetnek - Helyszín biztosítása**

* • A számítógépek elhelyezkedése biztosítson - a lehetőségekhez mérten pl.: paravánnal - megfelelő privát szférát a kitöltőnek.
* • A zavartalan kitöltéshez biztosítsanak megfelelő időtartamot.
* • A kitöltésre jelentkezők nagyobb száma esetén gondoskodjanak sorrend felállításáról, valamint arról, hogy illetéktelen személy ne legyen jelen a kitöltésnél.
* • Amennyiben a kitöltő nem egyedül, hanem kísérővel érkezik, kérdezzenek rá, hogy a másik személy valóban a kitöltőhöz tartozik-e és hogy annak beleegyezésével jelen lehet-e a kitöltésnél.
* • Amennyiben a nyilvános helyen kamerás megfigyelőrendszer működik, a kamera felvételeken ne lehessen látni a monitorok képét.